સુરતની એક છોકરીના બળાત્કારના કેસમાં આસારામ બાપુએ રેગ્યૂલર જામીન માટે નોંધાવેલી અરજીના સંબંધમાં મંગળવારે ગુજરાત હાઈકોર્ટે ગુજરાત સરકારને નોટિસ મોકલી હતી. ઉપરાંત આગળની સુનાવણી માટે 21 ઓગસ્ટની તારીખ નક્કી કરી હતી. આસારામે એવો આરોપ મૂક્યો છે કે મલિન ઈરાદાઓ સાથે તેમની સામે બળાત્કારનો કેસ કરવામાં આવ્યો છે. બળાત્કારની ફરિયાદીએ 11 વર્ષ જેટલા લાંબા સમયગાળા બાદ તેમની સામે કેસ કર્યો છે તેથી એમાં મલિન ઈરાદા છે.